62020TO0654(01)_INF
Vispārējās tiesas (devītā palāta) 2021. gada 14. septembra rīkojums –
Silex/Komisija un Eismea
(lieta T‑654/20)
Atcelšanas prasība – Pētniecības un inovāciju pamatprogramma “Apvārsnis 2020” (2014. – 2020. gads) – EASME izdots paziņojums par parādu – Atbildētāja noteikšana – Nepieņemamība
Atcelšanas prasība – Pieņemamības nosacījumi – Prasība pret apstrīdētā akta autoru – Izņēmumi – Tiesību akti, kas pieņemti saskaņā ar deleģētajām pilnvarām un kas ir piedēvējami deleģējošai iestādei – Mazo un vidējo uzņēmumu izpildaģentūras (EASME) parakstīti akti – EASME pilnvaras pieņemt minētos aktus – Prasība, kas vērsta pret Komisiju – Nepieņemamība
(Komisijas Lēmuma 2013/771 3. panta 3. punkta b) apakšpunkts; Dotāciju nolīguma vispārīgo nosacījumu 44.1.2. pants)
(skat. 26.– 33. punktu)
Priekšmets
Prasība, kas ir pamatota ar LESD 263. pantu un ar ko tiek lūgts atcelt 2020. gada 18. augusta paziņojumu par parādu Nr. 3242009492, ko izdevusi Mazo un vidējo uzņēmumu izpildaģentūra (EASME), lūdzot prasītājam samaksāt summu 55454,44 EUR apmērā, kā arī vēstuli Ares(2020) 4309529, ar ko nosūtīts šis paziņojums par parādu un ar kuru EASME tostarp kvalificēja noteiktas personāla izmaksas un atsevišķas netiešās izmaksas kā neatlīdzināmus izdevumus.
Rezolutīvā daļa
1)
Noraidīt prasību kā nepieņemamu, ciktāl tā ir iesniegta pret Eiropas Komisiju.
2)
Silex Ipari Automatizálási Zrt. (Silex Zrt.) atlīdzina savus tiesāšanās izdevumus un sedz arī Komisijas izdevumus, kas attiecas uz procesu par iebildi par nepieņemamību.